German Graduate School of Management and Law

D **German Graduate School of Management and Law gGmbH** (GGS; bis 2009 *heilbronn business school*, *hbs*) isch e 2005 grindeti privati, staatlig anerkännti Stiftigshochschuel z Haalbrunn gsii, wu vu dr Dieter-Schwarz-Stiftig gferderet woren isch. Si het fir Hochschuelabsolvänte*ne Master-Studiegäng näb em Beruef aabote. D GGS het bis 2021 dr Studiebedrib unter irer Firmierig furtgfiert un isch druf in dr TU München ufgange.

## Gschicht
D *heilbronn business school* isch anne 2005 as privati Hochschuel vu dr Dieter-Schwarz-Stiftig grindet wore. Dr Studiebedrib het mer zerscht sichergstellt mit Masterstudiegäng vu Partnerhochschuelet. Im Oktober 2006 het s MBA-Programm vu dr hbs un dr Masterstudiegang Business Law (LL.M.) aagfange.

D hbs isch am 7. Juli 2006 vum dytsche Wisseschaftsrot as Inschtituzion akkreditiert wore. Syt em 18. Juli 2006 isch si ne vum Land Bade-Wirttebärg staatlig anerkännti Fachhochschuel gsii.

Am 16. Juni 2009 isch d Hochschuel in *German Graduate School of Management and Law* umgnännt wore. Im April 2011 isch s Graduiertekolleg "Dynamic Capabilities and Relationships" zäme mit dr wirtschaftswisseschaftlige Fakultet vu dr Europa-Uniwersitet Viadrina Frankfurt (Oder) grindet wore.

Dur dr Wisseschaftsrot isch d German Graduate School of Management and Law im Septämber 2013 uf zeh Johr reakkreditiert wore.

Im Zug vu dr Ibernahm dur d TU München 2021 het d GGS dr operativ Bedrib yygstellt.

## Organisation
D GGS het fir Hochschuelabsolwänte*ne e Masterstudium näb em Beruef mit ere Duur vu vier Semeschter (18 bis 24 Monet) aabote. D Studiegäng hän als am Wuchenänd stattgfunde.

Im Oktober 2006 het s MBA-Programm un dr Masterstudiegang Business Law (LL.M.) aagfange. Insgsamt het d Hochschuel acht Masterstudiegäng aabote.

Syt 2008 het d GGS in dr Executive Education Furtbildigsaagebot in dr Beraich Wirtschaft un Rächt aabote. S Programm isch us speziäll kunzipierte Inhouse-Schuelige fir ainzelni Unternäme, uffigi Seminar wie s Leadership Certificate un d Raie Women in Management un au Vordragsraie bstande.

Presidänt vu dr Hochschuel isch vu Juli 2008 bis 30. Juni 2009 dr Thomas Armbrüster gsii. Vu Juli 2009 bis Juli 2011 hän dr Dirk Zupancic (Chief Executive Officer) un dr Tomás Bayón (Academic Dean) zäme d GGS glaitet. Vu Juli 2011 bis Dezämber 2016 isch dr Dirk Zupancic Presidänt un Gschäftsfierer gsii. D Zämenarbet mit dr Zupancic het ufghert, wu d Dieter-Schwarz-Stiftig entschide het, ass e staatligi Uniwersitet am Bildigscampus soll aagsidlet wäre, wu d GGS langfrischtig het solle din ufgoh. Vu Jänner 2017 bis zue dr Uflesig vu dr GGS 2021 het dr Tomás Bayón d GGS as Vorstand vu dr Hochschuel un ellainige Gschäftsfierer glaitet. D GGS isch schließli im TUM Campus Haalbrunn ufgange.

## Studienaagebote
* Master of Business Administration (MBA) in General Management
* Master of Laws (LL.M.) in Business Law
* M.Sc in Business Management, ab 2007 in Kooperazion mit dr Leeds University Business School, vorhär zäme mit dr University of Glamorgan
* Master of Science (M.Sc.) in Management Schwärpunkt Dienschtlaischtigsmanagement
* M.Sc. in Management Schwärpunkt Handelslogischtik
* M.Sc. in Management Schwärpunkt Innovazions- un Tächnologymanagement
* M.Sc. in Management Schwärpunkt Verdribsmanagement
* M.Sc. in Management (Vollzyt)

## Brofässer
* Tomás Bayón
* Daniel Benkert
* Gerd Hahn
* Martin Schulz
* Christopher Stehr
* Heinz-Theo Wagner

## Weblink
* Offiziälli Websyte

## Fueßnote